**Asta este, s-a dus vara!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Asta este, s-a dus vara!

...

E dusă vara de pe-acum

Nu mai cântă mierla-n crâng,

Sălciile nu mai plâng

Peste-al undelor duium!

...

Se-adună norii tot mai des,

Umbră cerului îi țes,

Vântul gâfâie, se-ndeamnă

Să-mpingă spre noi o toamnă!

...

Lebedele-au prins să plece

Ferindu-se de vremea rece,

Au prins să plece de aseară

Pe meleaguri prinse-n vară!

...

Deși amiezile-s frumoase,

Cu adieri ca de mătase

Și nopțile mai sunt senine,

Stele doar, par mai puține!

...

Se simte toamna cum câștigă

Zi după zi, fiece drum,

În miros plăcut de fum

Amestecat cu mămăligă!

...

Toamna își arată rodul,

Asta este, s-a dus vara,

Pe cer deja se-aude cioara

Cum îi croncăne prohodul!